Diari Oficial de la Generalitat Valenciana


Sumari del DOGV 7821, del 05-07-2016 (2016/5067)

RESOLUCIÓ de 28 de juny de 2016, del president, per la qual s'accepten les renúncies a les subvencions concedides a La Farseria (Escuela del Actor, SL), Shakespeare and Lope, SL, Zircó Producciones, SL i Colectivo Circo 9.8, respecte de les subvencions per al foment de les arts escèniques per als sectors teatral i circense per al període de novembre de 2014 a desembre de 2015.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7821

Data del DOGV
:   05-07-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/5067


Data del document
:   28-06-2016

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 28 de juny de 2016, del president, per la qual s'accepten les renúncies a les subvencions concedides a La Farseria (Escuela del Actor, SL), Shakespeare and Lope, SL, Zircó Producciones, SL i Colectivo Circo 9.8, respecte de les subvencions per al foment de les arts escèniques per als sectors teatral i circense per al període de novembre de 2014 a desembre de 2015.  
 [2016/5067]  
Vista la proposta de resolució que eleva el director general de CulturArts, així com les actuacions realitzades per a la tramitació de les renúncies a la subvenció concedida per part de La Farseria (Escuela del Actor, SL), Shakespeare and Lope, SL, Zircó Producciones, SL i Colectivo Circo 9.8, en el marc de la Resolució de 28 d'abril de 2015, de la presidenta de CulturArts Generalitat, publicada en el Diari Oficial de la Comunitat Valenciana número 7518, de 5 de maig següent, per la qual es van convocar subvencions de foment de les arts escèniques per als sectors teatral i circense durant el període de novembre de 2014 a desembre de 2015, i en atenció als següents  
  
Antecedents de fet  
1. Que, mitjançant Resolució de 28 d'abril de 2015, de la presidenta de CulturArts Generalitat, publicada en el DOCV número 7518, de 5 de maig següent, es van convocar subvencions de foment de les arts escèniques per als sectors teatral i circense durant el període de novembre de 2014 a desembre de 2015, i que, dins del termini assenyalat per a la presentació de sol·licituds, que finalitzava el dia 25 de maig de 2015, es van presentar, entre altres sol·licituds, les següents:  
- La Farseria (Escuela del Actor, SL), el 21 de maig de 2015, amb núm. de registre d'entrada 1535 de CulturArts Generalitat, per al projecte de producció d'empreses de teatre El Juez o res, expedient núm. TIC-PRT-15/05.  
- Shakespeare and Lope, SL, el 22 de maig de 2015, amb núm. de registre d'entrada 1586 de CulturArts Generalitat, per al projecte de producció d'empreses de teatre Mi tía y yo, expedient núm. TIC-PRT-15/22.  
- Zircó Producciones, SL, el 25 de maig de 2015, amb núm. de registre d'entrada 1689 de CulturArts Generalitat, per al projecte de producció d'empreses de teatre Iocus. Desmadre a la romana, expedient núm. TIC-PRT-15/27.  
- Colectivo Circo 9.8, el 25 de maig de 2015, amb núm. de registre d'entrada 1681 de CulturArts Generalitat, per al projecte emergent de producció escènica Històries de Ningú, expedient núm. TIC-PEM-15/04.  
  
2. Que, mitjançant una resolució de 22 de setembre de 2015, del president de CulturArts Generalitat (DOCV 7623, 25.09.2015), i segons el seu resolc primer, es van concedir, entre altres, les següents ajudes i per als programes i modalitats següents:  
- Ajudes a la producció de teatre  
- Expedient núm. TIC-PRT-15/05, La Farseria (Escuela del Actor, SL), per al projecte de producció d'empreses de teatre El Juez o res, la quantitat de 12.760 euros.  
- Expedient núm. TIC-PRT-15/22, Shakespeare and Lope, SL, per al projecte de producció d'empreses de teatre Mi tía y yo, la quantitat d'11.436 euros.  
- Expedient núm. TIC-PRT-15/27, Zircó Producciones, SL, per al projecte de producció d'empreses de teatre Iocus. Desmadre a la romana, la quantitat d'11.927 euros.  
- Ajudes a projectes emergents de producció  
- Expedient núm. TIC-PEM-15/04, Colectivo Circo 9.8, per al projecte emergent de producció escènica Històries de Ningú, la quantitat de 3.212 euros  
  
3. Que, igualment, i practicades la publicació i notificacions que estableix la base sisena de la convocatòria, els diferents beneficiaris ?dins del termini establit en la base setena, fins al dia 10 d'octubre- van presentar un escrit d'acceptació de la subvenció o, en no fer-ho, van ser requerits atesa la demora, o finalment van presentar, directament, escrits de renúncia a la subvenció concedida per les raons que van considerar convenients al seu dret.  
Així, d'acord amb l'expedient núm. TIC-PRT-15/05, La Farseria (Escuela del Actor, SL) va presentar un escrit de renúncia de l'ajuda el 27 d'octubre de 2015, amb registre d'entrada 1022, el 22.02.2016 següent, en CulturArts Generalitat.  
Igualment, d'acord amb l'expedient núm. TIC-PRT-15/22, Shakespeare and Lope, SL va presentar un escrit de renúncia de l'ajuda el 16 de desembre de 2015, amb registre d'entrada 2887 en CulturArts Generalitat.  
També, d'acord amb l'expedient núm. TIC-PRT-15/27, Zircó Producciones, SL va presentar escrit de renúncia de l'ajuda el 31 de desembre de 2015, per correu certificat a la Subdirecció de Teatre i Dansa de CulturArts Generalitat.  
Finalment, d'acord amb l'expedient núm. TIC-PEM-15/04, el Colectivo Circo 9.8 va presentar un escrit de renúncia de la subvenció el 30 de desembre de 2015, amb registre d'entrada 3672 en CulturArts Generalitat.  
  
Fonaments de dret  
1. Naturalesa i intensitat de les subvencions. Despeses subvencionables  
Des de la perspectiva administrativa, les subvencions són una tècnica de foment de determinats comportaments considerats d'interés general, fins i tot un procediment de col·laboració entre l'Administració pública i particulars per a la gestió d'activitats d'interés públic. Així, la Llei General de Subvencions 38/2003, de 17 de novembre, assenyala en l'article 19.3, quant al finançament d'activitats subvencionades, que l'import de la subvenció en cap cas no podrà ser d'una quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
  
Als efectes d'aquesta convocatòria, i de conformitat amb el que estableix l'article 31 de la llei de subvencions esmentada, es consideren despeses subvencionables aquelles que, de manera indubtable, responen a la naturalesa de l'activitat subvencionada i es realitzen en el termini establit per les bases reguladores. Així, es considera despesa realitzada la que ha sigut efectivament pagada abans de la finalització del període de justificació determinat en la convocatòria (31.12.2015).  
  
Resulta evident que la tècnica de foment el que pretén és col·laborar per part de l'Administració actuant en el finançament d'activitats d'interés públic promogudes, entre altres, per particulars, però amb un clar límit tal com assenyalen els articles 19.3 i 31 mencionats.  
  
  
2. Renúncia de la subvenció concedida. Anul·lació del crèdit  
Pel que fa a les renúncies presentades pels beneficiaris interessats, s'apliquen els articles 90 i 91, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quant a la renúncia dels interessats com a forma de finalització del procediment, així com els seus efectes, sense necessitat d'altres pronunciaments.  
La renúncia dels interessats comporta l'anul·lació de les ajudes concedides en els expedients núm. TIC-PRT-15/05, per un import de 12.760 euros; TIC-PRT-15/22, per un import d'11.436 euros; TIC-PRT-15/27, per un import d'11.927 euros, i TIC-PEM-15/04, per un import de 3.212 euros, i, atés que la Resolució de 22 de setembre de 2015, del president de CulturArts Generalitat (DOCV 7623, 25.09.2015), no va incloure cap suplent amb dret a ajuda per al cas de renúncies o minoracions, aquesta anul·lació ascendeix al total del quàntum renunciat, per un import en conjunt de 39.335 euros.  
Per tot això, en virtut dels antecedents de fet i fonaments de dret anteriors, així com la proposta que eleva el director general de CulturArts, en atenció al que disposen els articles d'aplicació de la Llei General de Subvencions 38/2003, de 17 de novembre, les bases de la convocatòria aprovada per Resolució de 28 d'abril de 2015, de la presidenta de CulturArts Generalitat, publicada en el DOCV número 7518, de 5 de maig següent, així com les disposicions d'aplicació general de la Llei 30/1992, del procediment administratiu comú, i, en concret els articles 90 i 91, i en atenció a les competències que tinc atribuïdes, resolc:  
  
Primer  
Acceptar les renúncies a les subvencions concedides i anul·lar els crèdits corresponents en els expedients dels beneficiaris que s'enumeren a continuació, per un import en conjunt de 39.335 euros, amb el desglossament següent:  
- Expedient núm. TIC-PRT-15/05, de La Farseria (Escuela del Actor, SL), per al projecte de producció d'empreses de teatre El Juez o res, la quantitat de 12.760 euros.  
- Expedient núm. TIC-PRT-15/22, de Shakespeare and Lope, SL, per al projecte de producció d'empreses de teatre Mi tía y yo, la quantitat d'11.436 euros.  
- Expedient núm. TIC-PRT-15/27, de Zircó Producciones, SL, per al projecte de producció d'empreses de teatre Iocus. Desmadre a la romana, la quantitat d'11.927 euros.  
- Expedient núm. TIC-PEM-15/04, del Colectivo Circo 9.8, per al projecte emergent de producció escènica Històries de Ningú, la quantitat de 3.212 euros.  
  
Segon  
Mantindre la Resolució de 22 de setembre de 2015, del president de CulturArts Generalitat (DOCV 7623, 25.09.2015), en la resta d'aspectes.  
  
De conformitat amb el que estableixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú i 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del president de CulturArts Generalitat en qualitat d'òrgan competent per a concedir les ajudes en el termini d'un mes a comptar des de l'endemà de publicar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se.  
  
València, 28 de juny de 2016.- El president de CulturArts Generalitat: Vicent Marzà Ibáñez.